CELEX: 62017TN0009
Language: sk
Date: 2017-01-05 00:00:00
Title: Vec T-9/17: Žaloba podaná 5. januára 2017 – RI/Rada

6.3.2017   
            
            
               SK
            
            
               Úradný vestník Európskej únie
            
            
               C 70/24
            
         Žaloba podaná 5. januára 2017 – RI/Rada
   (Vec T-9/17)
   (2017/C 070/33)
   Jazyk konania: francúzština
   
      Účastníci konania
   
   
      Žalobca: RI (Paríž, Francúzsko) (v zastúpení: T. Bontinck a A. Guillerme, avocats)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie menovacieho orgánu Rady z 8. februára 2016, týkajúce sa odmietnutia uznať čiastočnú invaliditu žalobcu ako dôsledok choroby z povolania v zmysle článku 78 ods. 5 Služobného poriadku úradníkov Európskej únie,
            
         
               —
            
            
               zaviazal Radu Európskej únie na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na zjavne nesprávnom posúdení a nepochopení pojmu choroba z povolania zo strany komisie pre invaliditu a zo strany menovacieho orgánu Rady. Žalobca napáda najmä závery uvedenej komisie podľa ktorých:
               
                           —
                        
                        
                           syndróm karpálneho tunela nemožno uznať ako chorobu z povolania,
                        
                     
                           —
                        
                        
                           dôvodom neschopnosti opätovného nástupu žalobcu do práce nie je syndróm karpálneho tunela, ale výlučne algoneurodystrofický syndróm, ktorý sa vyvinul po operácii jeho ľavej ruky.
                        
                     
         
               2.
            
            
               Druhý žalobný dôvod založený na porušení povinnosti odôvodnenia v tom, že komisia pre invaliditu neuviedla právne dostatočne vysvetlenia týkajúce sa dôvodov, ktoré ju viedli k odchýleniu sa od skorších lekárskych správ, ktoré jasne potvrdzovali profesijný pôvod choroby žalobcu, označovanej ako „syndróm karpálneho tunela komplikovaného algoneurodystrofiou“.